Jean-Marie Le Pen fratatt ærestittel
Jean-Marie Le Pen ble ekskludert fra partiet i 2015, som følge av en rekke kontroversielle uttalelser, blant annet om holocaust. Tittelen som ærespresident beholdt han, men søndag besluttet landsmøtet i Nasjonal front å frata ham også denne. Le Pen siktet for Twitter-meldinger 89-åringen visste hva som kom til å skje, og han var selv ikke til stede under landsmøtet. – Jeg vil ikke dra til Lille, for jeg ønsker ikke å bli medskyldig i attentatet mot Nasjonal front, sa han.Le Pens datter Marine leder i dag partiet, som har slitt tungt i det siste. Tidligere valgkampleder Florian Philippot har takket for seg og dannet sitt eget parti, og partiets unge fremadstormende stjerne Marion Marechal Le Pen har trukket seg fra politikken. Italia: Går mot seier for populistene Marine Le Pen er selv siktet for misbruk av EU-midler, og meningsmålinger viser at kun 16 prosent vil ha henne som president. For ett år siden mente 24 prosent at hun egnet seg som president.Partilederen tok før landsmøtet til orde for å distansere Nasjonal front fra fortida, blant annet ved å gi partiet et nytt navn. – Partiet har gått fra å være et protestparti og et opposisjonsparti til å bli et regjeringsparti, sa hun i et TV-intervju fredag. Trump om Steve Bannon: – Han lekket jo mer enn Titanic! Lørdag hadde hun invitert Donald Trumps tidligere rådgiver Steve Bannon til landsmøtet, der han i sedvanlig stil holdt en flammende tale. – La dem kalle dere rasister. La dem kalle dere fremmedfiendtlige. La dem kalle dere nasjonalister. Det er hedersbetegnelser, sa Bannon, som høstet stående applaus.
Det høyrepopulistiske partiet Nasjonal front i Frankrike vil ikke lenger ha grunnleggeren Jean-Marie Le Pen som ærespresident.